****

Európska únia

Európsky fond regionálneho

rozvoja

**Metodický pokyn CKO č. 20**

**verzia 3**

**Programové obdobie 2014 – 2020**

|  |  |
| --- | --- |
| **Vec:** | k vypracovaniu plánu hodnotení operačných programov na programové obdobie 2014 - 2020 |
| **Určené pre:** | Riadiace orgány  Sprostredkovateľské orgány |
| **Na vedomie:** | Certifikačný orgán  Orgán auditu  Gestori horizontálnych princípov |
| **Vydáva:** | Centrálny koordinačný orgán  Úrad podpredsedu vlády SR pre investície a informatizáciu  v súlade s kapitolou 1.2, ods. 3, písm. b) Systému riadenia európskych štrukturálnych a investičných fondov |
| **Záväznosť:** | Metodický pokyn má záväzný charakter v celom rozsahu, ak v jeho texte nie je pri konkrétnom ustanovení uvedené inak. |
| **Počet príloh:** | 2 |
| **Dátum vydania:** | 02.08.2017 |
| **Dátum účinnosti:** | 02.08.2017 |
| **Schválil:** | **JUDr. Denisa Žiláková**  generálna riaditeľka sekcie centrálny koordinačný orgán |

Obsah

[1 Úvod 1](#_Toc489424550)

[2 Legislatívny a metodický základ 2](#_Toc489424551)

[2.1 Legislatíva SR a EK 2](#_Toc489424552)

[2.2 Ďalšie podporné dokumenty SR a EK 2](#_Toc489424553)

[3 Plán hodnotení 3](#_Toc489424554)

[3.1 Vypracovanie plánu hodnotení 3](#_Toc489424555)

[3.2 Štruktúra a obsah plánu hodnotení 4](#_Toc489424556)

[3.2.1 Ciele, rozsah a koordinácia 4](#_Toc489424557)

[3.2.2 Rámec hodnotenia 4](#_Toc489424558)

[3.2.3 Zoznam plánovaných hodnotení 5](#_Toc489424559)

[3.3 Schvaľovanie a aktualizácia plánu hodnotení 7](#_Toc489424560)

[3.4 Vyhodnotenie plnenia plánu hodnotení 7](#_Toc489424561)

[3.5 Pravidlá pre informovanosť a publicitu 8](#_Toc489424562)

[4 Metódy hodnotenia 8](#_Toc489424563)

[5 Zber údajov 9](#_Toc489424564)

[6 Použitá literatúra 9](#_Toc489424565)

[7 Zoznam príloh 10](#_Toc489424566)

1 Úvod

1. Metodický pokyn sa vydáva  za účelom stanovenia základných pravidiel pri tvorbe plánov hodnotení v rámci operačných programov (ďalej len „OP”) pre európske štrukturálne a investičné fondy (ďalej len „EŠIF”) na programové obdobie 2014 – 2020 a zároveň zjednotenia zdieľania informácií a formu plánov hodnotení v rámci OP Európskeho fondu pre regionálny rozvoj (ďalej len „EFRR”), Európskeho sociálneho fondu (ďalej len „ESF”), Európskeho poľnohospodárskeho fondu pre rozvoj vidieka (ďalej len „EPFRV”)[[1]](#footnote-1) a Európskeho námorného a rybárskeho fondu (ďalej len „ENRF”).
2. Hodnotenie tvorí dôležitú súčasť riadenia EŠIF. Jeho úlohou je predovšetkým poskytnúť spätnú väzbu o tom ako prebieha implementácia finančnej pomoci a podpory z prostriedkov EÚ, aký je vplyv a dopad implementácie EŠIF a čo je potrebné zmeniť. Plán hodnotení by nemal byť záťažou, ale užitočným nástrojom pre zlepšenie implementácie finančnej pomoci EÚ.
3. Metodický pokyn má záväzný charakter pre všetky RO/SO.

2 Legislatívny a metodický základ

1. Metodický pokyn pre tvorbu plánu hodnotení vychádza z nariadení a metodických pokynov EK, slovenskej legislatívy a je doplnený o požiadavky zo strany CKO, ktoré odrážajú skúsenosti z programového obdobia 2007 – 2013.
   1. Legislatíva SR a EK
2. Zákon č. 292/2014 zo 17. septembra 2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov.
3. Zákon č. 122/2013 Z. z. o ochrane osobných údajov a o zmene a doplnení niektorých zákonov.
4. Nariadenie Európskeho parlamentu a Rady č. 1303/2013 zo dňa 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde, a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (ďalej len „všeobecné nariadenie”).
5. Nariadenie Európskeho parlamentu a Rady č.1304/2013 zo dňa 17. decembra 2013 o Európskom sociálnom fonde a o zrušení nariadenia (ES) č. 1081/2006.
6. Nariadenie Európskeho parlamentu a Rady č.1301/2013 zo dňa 17. decembra 2013 o Európskom fonde regionálneho rozvoja a o osobitných ustanoveniach týkajúcich sa cieľa Investovanie do rastu a zamestnanosti, a ktorým sa zrušuje nariadenie (ES) č. 1080/2006.
7. Nariadenie Európskeho parlamentu a Rady č. 1300/2013 zo 17. decembra 2013 o Kohéznom fonde, ktorým sa zrušuje nariadenie Rady (ES) č. 1084/2006.
8. Delegované nariadenie Komisie (EÚ) č. 240/2014 zo 7. januára 2014 o európskom kódexe správania pre partnerstvo v rámci európskych štrukturálnych a investičných fondov.
9. [Nariadenie Európskeho parlamentu a Rady (EÚ) č. 508/2014](http://eur-lex.europa.eu/legal-content/SK/TXT/?uri=uriserv:OJ.L_.2014.149.01.0001.01.SLK) z 15. mája 2014 o Európskom námornom a rybárskom fonde (ENRF).
10. Nariadenie Európskeho parlamentu a Rady (EÚ) č. 1299/2013 zo 17. decembra 2013 oosobitných ustanoveniach na podporu cieľa Európska územná spolupráca z Európskeho fondu regionálneho rozvoja.
11. Smernica Európskeho parlamentu a Rady [95/46](http://eur-lex.europa.eu/LexUriServ/LexUriServ.do?uri=CELEX:31995L0046:SK:NOT) z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov.

2.2 Ďalšie podporné dokumenty SR a EK

1. Systém riadenia európskych štrukturálnych a investičných fondov pre programové obdobie 2014 – 2020
2. Guidance document for Programming period 2014 – 2020 Monitoring and Evaluation of European Cohesion Policy, European Regional Development Fund and Cohesion Fund[[2]](#footnote-2)
3. Guidance document for Programming period 2014 – 2020 Monitoring and Evaluation of European Cohesion Policy, European Social Fund[[3]](#footnote-3)
4. Guidance document on Evaluation Plans (Terms of reference for Impact evaluations, Guidance on Quality Management of External Evaluations)[[4]](#footnote-4)
5. Working Paper on Elements of strategic programming for the period 2014-2020
6. EVALSED The resource for the evaluation of Socio-Economic Development[[5]](#footnote-5)
7. Plán hodnotení
8. Hodnotenie je neoddeliteľnou súčasťou programového cyklu a slúži ako nástroj riadenia EŠIF a KF a prostriedok na zvýšenie kvality, účinnosti a efektívnosti operačných programov a slúži aj na posúdenie ich vplyvu a dopadov na dosahovanie cieľov stratégie Európa 2020 a na posilnenie politiky súdržnosti, európskej územnej spolupráce a integrovanej námornej politiky.
9. Pre zlepšenie kvality hodnotenia implementácie EŠIF je kľúčovým prvkom zostavenie plánu hodnotení a časového rámca hodnotení pre celé programové obdobie.
10. Plán hodnotení je strategický dokument, ktorý sprevádza operačný program v priebehu celého programového obdobia.
11. Plán hodnotení je jedným z prvých krokov v procese hodnotenia a predstavuje rámcový plán hodnotiacich aktivít, ktoré plánujú vykonávať, resp. zabezpečovať útvary, zodpovedné za oblasť hodnotenia.
12. Plán hodnotení obsahuje hodnotenia zamerané na implementáciu OP/HP[[6]](#footnote-6) alebo hodnotenie dopadov.
13. Výsledky hodnotení by mali byť využívané pri riadení operačného programu a aktívne pôsobiť na prijímanie rozhodnutí vo vzťahu k stratégii OP, stanoveným sektorovým alebo národným politikám (napr. zamestnanosť, životné prostredie a pod.).

3.1 Vypracovanie plánu hodnotení

1. Vypracovanie plánu hodnotení vyplýva z ods. 1 čl. 56 a ods. 1 čl. 114 všeobecného nariadenia.
2. RO vypracuje výhľadovo plán hodnotení vo väzbe na ciele a úlohy OP na celé programové obdobie 2014 – 2020. RO vypracuje plán hodnotení do 12 mesiacov od prijatia OP Európskou komisiou[[7]](#footnote-7).
3. Plán hodnotení môže byť vypracovaný spoločne pre viac OP.
4. Plán hodnotení pre horizontálne princípy bude súčasťou Plánu hodnotení EŠIF pre programové obdobie 2014 – 2020, ktoré vypracuje CKO.
5. Podľa potreby RO aktualizuje plánované hodnotenia[[8]](#footnote-8) na programové obdobie 2014 – 2020, pričom zohľadní reálnu implementáciu OP.

3.2 Štruktúra a obsah plánu hodnotení[[9]](#footnote-9)

1. Plán hodnotení obsahuje 3 hlavné časti: ciele, rozsah a koordinácia, rámec hodnotenia a zoznam plánovaných hodnotení.

3.2.1 Ciele, rozsah a koordinácia

* 1. Hlavné ciele plánu hodnotení:
  2. zvýšenie kvality hodnotení prostredníctvom samotného plánovania, vrátane identifikácie a zberu potrebných údajov,
  3. príspevok k tvorbe a implementácii programov a politík založených na dôkazoch,
  4. podporenie efektívneho využitia výsledkov riadiacimi orgánmi,
  5. naplánovanie hodnotení dopadov,
  6. napomáhanie šíreniu poznatkov a výmene poznatkov,
  7. poskytnutie časového rámca hodnotení pre správy o implementácii a správy o pokroku.
  8. Rozsah plánu hodnotení špecifikuje:

1. stručná analýza programového obdobia 2007 – 2013 a z neho vyplývajúce požiadavky pre programové obdobie 2014 - 2020[[10]](#footnote-10), resp. stručná analýza tematického zamerania plánu hodnotení vo väzbe na OP, a pod. vychádzajúc z monitorovania, vykonaných hodnotení, prípravných štúdií, podobných analýz a pod..
2. predmet a zdôvodnenie plánu hodnotení, resp. spoločného plánu hodnotení, ktorý bude vypracovaný v rámci viacerých OP a predložený na schválenie MV 12 mesiacov od prijatia OP Európskou komisiou.
   1. Koordinácia plánu hodnotení špecifikuje:
3. stručný popis spolupráce a výmeny informácií medzi RO, SO, gestormi HP, relevantnými subjektmi a pod.[[11]](#footnote-11)
4. nastavenie systému hodnotenia koordinácie integrovaného prístupu k územnému rozvoju podporovaného z EŠIF v súlade s ods. 2, písm. a) čl. 15 všeobecného nariadenia.
   * 1. Rámec hodnotenia[[12]](#footnote-12)

Rámec plánu hodnotenia špecifikuje:

* 1. procesy a zodpovednosť vrátane organizačného zabezpečenia s jasne definovanými úlohami a zodpovednosťou za zostavenie plánu hodnotení, za koordináciu hodnotení, monitorovanie a kvalitu hodnotení v priebehu celého hodnotiaceho cyklu (riadiaci orgán, pracovná skupina pre hodnotenie OP na úrovni RO/SO[[13]](#footnote-13), monitorovací výbor, Centrálny koordinačný orgán, Európska komisia, využitie hodnotení, možnosti vzdelávania, informovanosť a publicita).
  2. začlenenie partnerov do procesov hodnotenia – v súlade s ods. 2 a 3d čl. 5 a ods. 4 čl. 49 všeobecného nariadenia v rámci monitorovacích výborov alebo špecifických pracovných skupín, ktoré sa zriaďujú pri jednotlivých hodnoteniach sa odporúča začleniť aj expertov z odbornej verejnosti. Plán hodnotení obsahuje aj spôsob začlenenia partnerov, expertov a pod. s jasnou špecifikáciou úloh v jednotlivých procesoch ako sú konzultácie, preskúmanie a sumarizácie výsledkov hodnotení.
  3. indikatívny časový rozvrh hodnotení a poskytovaní informácií - zohľadnenie časového rámca, v ktorom budú navrhnuté hodnotenia zapadať do implementácie OP, t.j. v zmysle predkladania informácií o hodnotení do rôznych správ za OP (správa o vykonávaní OP, správa o pokroku, správa o hlavných záveroch hodnotení za celé programové obdobie, a pod). Zároveň je potrebné zohľadniť časový harmonogram hodnotení dopadov.
  4. indikatívny finančný rozpočet – v súlade s ods. 2 čl. 54 všeobecného nariadenia poskytne členský štát potrebné prostriedky na vypracovanie hodnotení. Pri nastavovaní rozpočtu je potrebné brať do úvahy formu hodnotenia, metódy hodnotenia, zber potrebných údajov, náklady na potrebné technické vybavenie, náklady na vzdelávanie a pod. Špecifikácia výberu formy hodnotenia – interná alebo externá, resp. kombinovaná forma v súlade s ods. 3  čl. 54 všeobecného nariadenia.[[14]](#footnote-14)
  5. budovanie administratívnych kapacít – zabezpečenie a posilnenie počtu manažérov hodnotenia (interní/externí experti), vzdelávanie manažérov hodnotenia – semináre, samoštúdium, pravidelné odborné vzdelávanie, jazykové vzdelávanie, zabezpečenie vylúčenia konfliktu záujmov a pod.
  6. zverejnenie a využitie hodnotení – spôsob zverejňovania hodnotení, (zadávanie hodnotení do SFC spolu so zadávacími podmienkami, rozpočtom, metodológiou, predkladanie EK), zverejnenie na webovom sídle, informácie o tom, ako sa budú monitorovať odporúčania z hodnotení, a pod.) v súlade s ods. 4  čl. 54 všeobecného nariadenia.
  7. stratégiu riadenia kvality hodnotiaceho procesu – RO uvedie nevyhnutnosť dodržiavania kvality procesu hodnotenia a hodnotiacich správ, ktoré sú neoddeliteľnou súčasťou hodnotení.[[15]](#footnote-15)

3.2.3 Zoznam plánovaných hodnotení[[16]](#footnote-16)

1. Zoznam plánovaných hodnotení (ďalej len „zoznam hodnotení“) obsahuje prehľad hodnotení v štruktúre: názov hodnotenia, predmet a zdôvodnenie potreby hodnotenia, požadované údaje, zdroj údajov, základné hodnotiace otázky, návrh metód[[17]](#footnote-17), časový harmonogram, rozpočet, forma (interná/externá/kombinovaná).
2. Zoznam hodnotení obsahuje povinné hodnotenia:
   * 1. hodnotenie plnenia stanovených cieľov a dopadov pri každej prioritnej osi OP minimálne raz za programové obdobie 2014 - 2020 vo väzbe na ods. 3 čl. 56 všeobecného nariadenia,
     2. hodnotenia na posúdenie účinnosti, vecnej a finančnej efektívnosti a dopadu každého OP v súvislosti s cieľmi stratégie EÚ 2020 na zabezpečenie inteligentného, udržateľného a inkluzívneho rastu vo väzbe na čl. 54 a 56 všeobecného nariadenia,
     3. hodnotenia vo väzbe na zamestnanosť mladých, ak je to relevantné pre OP[[18]](#footnote-18),
3. Zoznam hodnotení obsahuje priebežné hodnotenia (vykonávané v priebehu programového obdobia 2014 – 2020), hodnotenia zamerané na implementáciu OP, hodnotenia zamerané na relevantnosť, efektívnosť a účinnosť OP a hodnotenia zamerané na zhodnotenie dopadov implementácie OP. Priebežné hodnotenia sa vykonávajú internou, externou alebo kombinovanou formou.
4. Zoznam hodnotení môže obsahovať okrem povinných hodnotení aj iné hodnotenia zamerané na absorpčnú kapacitu, administratívne kapacity, nastavenie ukazovateľov, ich cieľov, príspevok OP, rovnosť medzi mužmi a ženami, zamestnanosť, zamestnanosť mladých, horizontálne princípy, metahodnotenie, hodnotenie implementácie/dopadu opatrení integrovaného prístupu, ex post hodnotenie OP pre programové obdobie 2007 – 2013, ex ante hodnotenie pre programové obdobie 2014 – 2020 a pod.
5. Zoznam hodnotení identifikuje údaje pre potreby hodnotenia a zdroj získavania týchto údajov v súlade s ods. 2 čl. 54 všeobecného nariadenia a s ex ante kondicionalitou o štatistických systémoch a výsledkových ukazovateľoch.
6. Zoznam hodnotení obsahuje časový harmonogram – predpokladaný termín realizácie. Pri stanovení dĺžky realizácie je potrebné zohľadniť rozsah hodnotenia, zvolené metódy, verejné obstarávanie, zber údajov a pod.
7. Zoznam hodnotení obsahuje indikatívny rozpočet pre vykonanie jednotlivých hodnotení. Pri stanovení rozpočtu sa zohľadňuje  forma, metódy, dĺžka samotného hodnotenia a pod.
8. Zoznam hodnotení špecifikuje informáciu o internej alebo externej forme, resp. o kombinovanej forme hodnotenia vo väzbe na  ods. 3 čl. 54 všeobecného nariadenia. Hodnotenie OP vykonávané kombinovanou formou vykonávajú interní zamestnanci RO, interní zamestnanci gestora HP alebo zamestnanci iného útvaru, v organizačnej pôsobnosti ktorého je RO/gestor HP s využitím externej podpory.
9. Zoznam hodnotení obsahuje základné hodnotiace otázky pre jednotlivé hodnotenia s prepojením na vhodné metódy hodnotenia (napr. kontrafaktuálne, štatistické, založené na teórii, CBA, a pod.). Hodnotiace otázky budú podrobnejšie rozpracované, aktualizované alebo doplnené v zadávacích podmienkach vo väzbe na aktuálny stav implementácie OP.
10. Zoznam hodnotení identifikuje metódy hodnotenia a  zdôvodnenie ich výberu na základe charakteru hodnotenia a vo väzbe na predmet a cieľ hodnotenia. Pri hodnotení dopadov sa vyberá kvalitatívne hodnotenie založené na teórii, (rozhovory, dotazníky, prípadové štúdie, prehľad literatúry, a pod.) alebo kvantitatívne (kontrafaktuálne hodnotenie dopadov[[19]](#footnote-19), cost-benefit analýza, resp. ďalšie štatistické a kvantitatívne metódy).
11. Počet naplánovaných hodnotení, výber metód, časový harmonogram atď. sa tvorí so zreteľom na dostupné údaje, finančné zdroje, administratívne kapacity, a pod.
12. Plán hodnotení je podmienený dodržaním zásady hospodárnosti, efektívnosti, účelnosti a účinnosti z dôvodu, že náklady vynaložené v súvislosti s vypracovaním predmetných hodnotení podliehajú pravidlám podľa §3 ods. 1 písm. h) zákona č. 292/2014.
13. Plán hodnotení nemá reštriktívnu úlohu, a preto je možné v priebehu roka vykonať ad hoc hodnotenia OP, HP a pod., ktoré si vyžiada vzniknutá situácia, resp. potreba. Tieto hodnotenia nie sú zahrnuté v pláne hodnotení.
    1. Schvaľovanie a aktualizácia plánu hodnotení
    2. RO predkladá Plán hodnotení OP na posúdenie CKO pred jeho predložením MV.
    3. RO predkladá plán hodnotení na schválenie monitorovaciemu výboru do 12 mesiacov od prijatia OP v súlade s ods. 1 čl. 114 všeobecného nariadenia. Plán hodnotení sa môže týkať viacerých operačných programov súčasne.[[20]](#footnote-20)
    4. RO aktualizuje Plán hodnotení OP podľa reálnej potreby RO pri implementácii OP, a to formou jeho doplnenia, preformulovania, vypustenia hodnotení alebo textu. Štruktúra a forma aktualizovaného Plánu hodnotení OP je rovnaká ako v prípade schváleného Plánu hodnotení OP na programové obdobie 2014 – 2020. Aktualizovaný Plán hodnotení OP schvaľuje MV. Následne RO zasiela CKO informáciu o schválenom aktualizovanom Pláne hodnotení OP prostredníctvom e-mailu na adresu [hodnotenie.cko@vicepremier.gov.sk](mailto:hodnotenie.cko@vicepremier.gov.sk) .
    5. Návrh plánu hodnotení na programové obdobie 2014 – 2020 a každú aktualizáciu jednotlivých plánovaných hodnotení má možnosť pripomienkovať, doplniť, resp. pozmeniť pracovná skupina pre hodnotenie OP, vecne príslušné útvary, partneri a pod.. Aktualizovaný Plán hodnotení OP schvaľuje MV pre OP v súlade s ods. 2 písm. c) čl. 110 všeobecného nariadenia.

3.4 Vyhodnotenie plnenia plánu hodnotení

1. RO predkladá v súlade s ods. 1, písm. b) čl. 110 všeobecného nariadenia vyhodnotenie plánu hodnotení OP minimálne raz za rok MV, ktorý preskúma prijaté opatrenia vzhľadom k zisteniam hodnotení.[[21]](#footnote-21)
2. RO nie je povinný predložiť na MV informáciu o realizovaných hodnoteniach a ich výsledkoch ako samostatný dokument v takom prípade, ak sa na zasadnutí prerokovávajú dokumenty obsahujúce informáciu o stave hodnotenia (napr. výročná správa o vykonávaní OP, a pod.).
3. RO predkladá CKO každoročne do 31. marca nasledujúceho kalendárneho roku Súhrnnú správu o aktivitách hodnotenia a výsledkoch hodnotení za OP za predchádzajúci kalendárny rok. Súčasťou tejto správy je aj odpočet implementácie odporúčaní z vykonaných hodnotení.
4. RO predloží EK v súlade s ods. 2 čl. 114 všeobecného nariadenia súhrnnú správu o vykonaných hodnoteniach v programovom období 2014 – 2020 za OP do 31. decembra 2022, ktorá bude obsahovať hlavné zistenia z hodnotení realizovaných v programovom období 2014 – 2020[[22]](#footnote-22).

3.5 Pravidlá pre informovanosť a publicitu

1. Vzhľadom na strategický rozmer plánu hodnotení je nevyhnutné zverejniť plán hodnotení, resp. aktualizovaný zoznam plánovaných hodnotení na príslušný kalendárny rok na webovom sídle RO pre OP.
2. Záverečná hodnotiaca správa z interného, externého resp. kombinovaného hodnotenia je zverejnená na webovom sídle RO pre OP vrátane stručného zhrnutia vypracovaného v anglickom jazyku.
3. RO zverejňuje informáciu o stave plnenia plánu hodnotení OP každoročne v Súhrnnej správe o aktivitách hodnotenia a výsledkoch hodnotení za OP za predchádzajúci kalendárny rok na svojom webovom sídle.

4 Metódy hodnotenia

1. Hodnotenie je dôležitým prvkom v programovom cykle. Existuje rad metód a techník, ktoré je možne využiť pre dosiahnutie stanovených cieľov hodnotenia.
2. Výber vhodnej metódy závisí od predmetu, cieľa, účelu hodnotenia, štádia programového obdobia, vývoja intervencie, typu hodnotenia a pod.
3. Všeobecne sa rozlišujú dva typy hodnotení zameraných na dopady:
4. kvalitatívne hodnotenie dopadov na základe teoretických východísk (*Theory-based impact approach*). Tento typ hodnotenia sleduje každý krok intervenčnej logiky, identifikuje kauzálne väzby a mechanizmy zmeny a odpovedá na otázky *prečo a ako* skúmaná intervencia funguje. Typické metódy využívané v rámci prístupu sú napr. analýza administratívnych dát, prípadové štúdie, pohovory, dotazníkové prieskumy a podobne. Výsledkom tohto prístupu je najmä kvalitatívny odhad dopadov.
5. kvantitatívne kontrafaktuálne hodnotenie dopadov funguje na princípe porovnávania kontrolnej a porovnávacej skupiny a poskytuje odpoveď na otázku, *do akej miery* zmeny spôsobila intervencia a *pre koho.* Tento prístup je založený na modeloch príčiny a následku a sleduje rozdiely očistené od iných faktorov medzi kontrolnými a porovnávacími skupinami a porovnáva účinky rôznych nástrojov. Na základe tohto prístupu je možné získať čistý odhad dopadov. Typické metódy využívané v rámci prístupu sú rozdiely v rozdieloch (difference-in-difference), regresná diskontinuita (regression discontinuity design), inštrumentálne premenné (instrumental variables), propensity score matching, a randomised controlled trials[[23]](#footnote-23).
6. Kontrafaktuálne hodnotenia dopadov majú isté obmedzenia (veľkosť kontrolnej a porovnávacej skupiny, množstvo a kvalita potrebných údajov), ktoré neumožňujú vyhodnocovať isté typy intervencií. Kým intervencie s veľkým množstvom účastníkov a možným vytvorením porovnávacej skupiny sú ideálne (napr. vzdelávacie aktivity, podpora podnikania a pod.), naopak veľké infraštruktúrne projekty s problémom vytvoriť dostatočné porovnania sa javia ako nevhodné.

5 Zber údajov

1. Úspešné zrealizovanie hodnotenia dopadu si vyžaduje nielen správne zvolené metódy ale dostupné a kvalitné údaje aj z iných zdrojov než sú monitorovacie systémy (napr. sociálne zabezpečenie, záznamy v nezamestnanosti alebo systémy daňovej evidencie a pod.).
2. RO zabezpečí systematický zber primárnych a sekundárnych údajov od začiatku programového obdobia a nastaví systém zberu údajov tak, že bude zbierať aj údaje potrebné pre hodnotenie, ktoré sú nad rámec údajov získavaných pri monitorovaní plnenia jednotlivých merateľných ukazovateľov OP.
3. Zdrojom pre tzv. primárne údaje môžu byť jednotlivci, domácnosti, firmy, apod. Informácie sa získavajú prostredníctvom ITMS, dotazníkov, rozhovorov, prieskumov a pod.. Odporúča sa zostaviť reprezentatívnu vzorku v súlade so štatistickými pravidlami.
4. Zdrojom pre tzv. sekundárne údaje sú Štatistický úrad SR, Eurostat, alebo ďalšie realizované prieskumy, analýzy či hodnotenia.
5. RO je povinný zabezpečiť ochranu spracovávaných osobných údajov a  citlivých údajov v súlade s právnymi predpismi EÚ o ochrane osobných údajov, najmä smernicou 95/46/ES o ochrane fyzických osôb pri spracovaní osobných údajov a voľnom pohybe týchto údajov a v súlade s vnútroštátnymi právnymi predpismi vykonávajúcimi túto smernicu, ako aj nariadenie (ES) č. 45/2001 o ochrane jednotlivcov so zreteľom na spracovanie osobných údajov inštitúciami a orgánmi EÚ a o voľnom pohybe takýchto údajov.

6 Použitá literatúra

1. The Programming Period 2014-2020, Monitoring and Evaluation of European Cohesion Policy, Guidance Document on Evaluation Plans (February 2015), EC;
2. The Programming Period 2014-2020, Guidance Document on Monitoring and Evaluation, Concepts and Recommendations (March 2014), EC;
3. The Programming Period 2014-2020, Monitoring and Evaluation of European Cohesion Policy, Guidance Document on Ex ante evaluation (2012), EC;
4. Nariadenia Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006;
5. Systém riadenia európskych štrukturálnych a investičných fondov na programové obdobie 2014 – 2020, verzia 1.0, november 2014, Centrálny koordinačný orgán – Úrad vlády SR
6. EVALSED The resource for the evaluation of Socio-Economic Development, Managing quality assurance and quality control: <http://ec.europa.eu/regional_policy/sources/docgener/evaluation/guide/guide_evalsed.pdf>

7 Zoznam príloh

Príloha č. 1 Časový harmonogram predkladania správ

Príloha č. 2 Indikatívny zoznam hodnotení

1. Výnimku tvorí PH pre PRV, ktorý bol schválený ako súčasť dokumentu PRV 2014-2020. [↑](#footnote-ref-1)
2. <http://ec.europa.eu/regional_policy/sources/docoffic/2014/working/wd_2014_en.pdf> [↑](#footnote-ref-2)
3. [http://ec.europa.eu/social /BlobServlet?docld=7884&langld=en](http://ec.europa.eu/social%20/BlobServlet?docld=7884&langld=en) [↑](#footnote-ref-3)
4. <http://ec.europa.eu/regional_policy/sources/docoffic/2014/working/evaluation_plan_guidance_en.pdf> [↑](#footnote-ref-4)
5. <http://ec.europa.eu/regional_policy/sources/docgener/evaluation/guide/guide_evalsed.pdf> [↑](#footnote-ref-5)
6. Hodnotenia HP sú začlenené do Plánu hodnotení EŠIF na programové obdobie 2014 – 2020, ktoré vypracuje CKO [↑](#footnote-ref-6)
7. Nerelevantné pre ENRF [↑](#footnote-ref-7)
8. len zoznam plánovaných hodnotení podľa kap. 3.2.3 [↑](#footnote-ref-8)
9. nerelevantné pre ENRF [↑](#footnote-ref-9)
10. ak je to relevantné [↑](#footnote-ref-10)
11. podrobnejšie informácie budú rozpísané v bode a) kapitoly 3.2.2 [↑](#footnote-ref-11)
12. popisuje komplexne jednotlivé časti plánu hodnotení na rozdiel od kapitoly 3.2.3, Indikatívny zoznam hodnotení, ktorá popisuje podrobne jednotlivé hodnotenia [↑](#footnote-ref-12)
13. CKO odporúča zriadenie pracovnej skupiny pre hodnotenie pre OP na úrovni RO/SO [↑](#footnote-ref-13)
14. pri externej alebo internej forme hodnotenia je nutné dbať na funkčnú nezávislosť hodnotiteľov od orgánov zodpovedných za vykonávanie OP [↑](#footnote-ref-14)
15. Annex 1, Annex 2 of Guidance Document on Evaluation plans: http://ec.europa.eu/regional\_policy/sources/docoffic/2014/working/evaluation\_plan\_guidance\_en.pdf [↑](#footnote-ref-15)
16. viď príloha č. 2 tohto metodického pokynu [↑](#footnote-ref-16)
17. Každá hodnotiaca otázka môže využiť kombináciu rôznych hodnotiacich metód [↑](#footnote-ref-17)
18. Ide len o programy implementujúce iniciatívu zamestnávania mladých [↑](#footnote-ref-18)
19. Vzhľadom na charkter kontrafaktuálneho hodnotenia dopadov je vhodné túto metódu realizovať do záverečných rokov programového obdobia [↑](#footnote-ref-19)
20. nerelevantné pre OP RH [↑](#footnote-ref-20)
21. V prípade OP RH platí písm.b) čl 113 nariadenie Európskeho parlamentu a Rady (EÚ) č. 508/2014 z 15. mája 2014 o Európskom námornom a rybárskom fonde. [↑](#footnote-ref-21)
22. nerelevantné pre OP RH [↑](#footnote-ref-22)
23. z dôvodu nestálosti prekladov do slovenčiny sú použité anglické názvy. Metódy budú ďalej rozpracované v online príručke pre kontrafaktuálne hodnotenia dopadov, ktorú CKO plánuje distribuovať v júli 2015 [↑](#footnote-ref-23)